El Paranimf ofereix una variada programació de tardor que conjumina teatre social i d'humor amb propostes avantguardistes de dansa i música



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2022/9/1q/programacio-paranimf/&url=/com/noticies/2022/9/1q/programacio-paranimf/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2022/9/1q/programacio-paranimf/&url=/com/noticies/2022/9/1q/programacio-paranimf/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2022/9/1q/programacio-paranimf/&url=/com/noticies/2022/9/1q/programacio-paranimf/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2022/9/1q/programacio-paranimf/&url=/com/noticies/2022/9/1q/programacio-paranimf/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## El Paranimf ofereix una variada programació de tardor que conjumina teatre social i d'humor amb propostes avantguardistes de dansa i música

08/09/2022 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

Recurs d'imatge programacio-paranimf RP\_Programacio\_Paranimf\_22DLL02
Diapositiva actual

Recurs d'imatge programacio-paranimf RP\_Programacio\_Paranimf\_22DLL08

Recurs d'imatge programacio-paranimf RP\_Programacio\_Paranimf\_22DLL10

Recurs d'imatge programacio-paranimf RP\_Programacio\_Paranimf\_22DLL12

* [![ programacio-paranimf RP_Programacio_Paranimf_22DLL02](/com/noticies/2022/9/1q/programacio-paranimf/RP_Programacio_Paranimf_22DLL02.jpg)](#)
* [![ programacio-paranimf RP_Programacio_Paranimf_22DLL08](/com/noticies/2022/9/1q/programacio-paranimf/RP_Programacio_Paranimf_22DLL08.jpg)](#)
* [![ programacio-paranimf RP_Programacio_Paranimf_22DLL10](/com/noticies/2022/9/1q/programacio-paranimf/RP_Programacio_Paranimf_22DLL10.jpg)](#)
* [![ programacio-paranimf RP_Programacio_Paranimf_22DLL12](/com/noticies/2022/9/1q/programacio-paranimf/RP_Programacio_Paranimf_22DLL12.jpg)](#)

La Universitat Jaume I ha presentat les propostes culturals que conformaran la temporada de tardor del Paranimf, caracteritzada, com ja és habitual, per abordar temàtiques de tipus social i fomentar així l'esperit crític entre els assistents, a més de continuar apostant per propostes avantguardistes.

La vicerectora de Cultura, Llengües i Societat, Carmen Lázaro, i el tècnic de Cultura i gestor de projectes en el Servei d’Activitats Socioculturals de l’UJI, Antoni Valesa, han sigut els encarregats de presentar la programació per als pròxims mesos que inclourà espectacles de teatre, dansa, música i cinema.

Carmen Lázaro ha citat en la seua intervenció Joan Fuster en l’any que es commemora el centenari del seu naixement. «"No faces de la teua ignorància un argument", assenyalava Fuster, i aquest és l’esperit que envolta la programació del Paranimf», ha afirmat. En aquesta línia, la vicerectora ha destacat la iniciativa «Escenaris d’EnRaonaMents», un cicle que «pretén provocar la reflexió en el públic d’una manera més directa, a través de les arts escèniques». El cicle inclourà l’espectacle de circ per a tots els públics ***N’imPORTE quoi***, de Leandre Clown, el **30 de setembre**, i el muntatge teatral ***La odisea de Magallanes-Elcano***, de la companyia Teatro Clásico de Sevilla, el **7 d'octubre**, amb motiu de la celebració del cinqué centenari de la primera volta al món.

Així mateix, per tal de fomentar els valors d’igualtat i inclusió que promou la Universitat, s’ha programat, amb el Vicerectorat de Responsabilitat Social, Polítiques Inclusives i Igualtat, l’espectacle ***Puños de harina***, el **28 de setembre**, una obra que reflexiona sobre el racisme, l'homofòbia, la violència i la masculinitat a través d'un monòleg amb estructura de combat de boxa, i el **29 i 30 d’octubre** la pel·lícula ***Mi vacío y yo***, del director Adrián Silvestre, que reflexiona sobre la transsexualitat viscuda en la realitat per la seua protagonista principal.

A continuació, Antoni Valesa ha fet un repàs dels principals espectacles de teatre, música i dansa que conformen la programació de tardor, la qual començarà divendres **23 de setembre** amb la comèdia ***La señorita Doña Margarita***, dirigida per Juan Margallo i protagonitzada per l'actriu Petra Martínez, que es posarà en el paper d'una peculiar mestra de l'època de la dictadura franquista. Després de la representació es realitzarà un col·loqui amb el director i l'actriu, dues figures que són història viva del teatre.

D'altra banda, dins del cicle «Dansa a escena» de la Xarxa Espanyola de Teatres, s'oferirà el **14 d'octubre** ***Ina*** de Paloma Hurtado i Daniel Morales, una peça de dansa contemporània que posa el focus de la mirada en el concepte de la llum, una llum que brilla dins de cada persona i que, al mateix temps, és la mateixa matèria que compon les estreles, l'essència que fa iguals als éssers humans i a la resta de la naturalesa.

Aquest cicle també comptarà el **21 d'octubre** amb l'espectacle ***Leira***, de Nova Galega de Danza, una peça de dansa i música que mescla el folklore tradicional amb l'avantguarda i la nova creació per a transportar l'espectador a la bellesa de les labors del camp i a una Galícia intemporal i màgica.

El **28 d'octubre** arribarà al Paranimf la 30a Mostra de Teatre Reclam que s'iniciarà amb l'obra ***Solo llamé para decirte que te amo***, del dramaturg argentí Nelson Valente, una comèdia que posa la mirada en el nucli familiar i que parla de les possibilitats de fer un canvi de vida.

El Reclam també inclourà l'espectacle de música de ***Viaje al centro de un idiota***, el **4 de novembre**, emmarcat en la Fira Trovam 2022. En aquesta peça, el compositor Enric Montefusco travessa la línia que separa la música de les arts escèniques per a protagonitzar la seua proposta més poètica i íntima, acompanyat del creador escènic Xavier Bobés, que treballa des de fa més de 15 anys amb els objectes i el seu simbolisme.

La Mostra continuarà l'**11 de novembre** amb l'obra ***Winnipeg***, de Puça espectacles, un muntatge teatral que recorda el moment en el qual el poeta Pablo Neruda i el ministre d'Exteriors del govern xilé, Abraham Ortega, van obrir les portes del país a més de 2.000 republicans espanyols exiliats; el **18 de novembre** amb ***El avaro***, de la companyia Atalaya, en commemoració del quart centenari del naixement en 2022 i els 350 anys de la mort en 2023 de Molière, un dels grans dramaturgs de la literatura universal; el **23 i 24 de novembre**, amb ***Flores en el asfalto***, escrita per José Manuel Lucía arran de la pandèmia, dirigida per Daniel Migueláñez i interpretada per Pablo Moro; i el **25 de novembre** amb ***El búho***, de Titzina Teatre, una obra en la qual el protagonista pateix un ictus i realitza una cerca interior per la seua memòria per a recuperar la seua identitat.

El Reclam finalitzarà aquesta edició el **2 de desembre** amb ***Escolta’m***, un muntatge de la Universitat de València, que aprofundeix en les malalties mentals amb especial èmfasi en el suïcidi per a donar visibilitat a aquest problema.

La programació d'aquest trimestre del Paranimf es tancarà el **20 de desembre** amb l'habitual **Concert de Nadal** a càrrec de la Big Band UJI que enguany comptarà amb la col·laboració de l’artista Serafín Zubiri.

**CICLES DE CINEMA**

Quant al cinema, es podrà gaudir dels cicles habituals en versió original. El cicle **«Nou cinema»** començarà el **17 de setembre** amb ***Benediction***, de Terence Davies, un film sobre l'escriptor i poeta britànic Siegfried Sassoon premiat en la categoria de millor guió en el Festival de Sant Sebastià 2021. L'1 i 2 d'octubre es projectarà la pel·lícula *Delante de ti*, del director sud-coreà Hong Sang-soo; el 15 i 16 d'octubre el llargmetratge noruec *Todo el mundo odia a Johan*, i el 29 i 30 d'octubre *Mi vacío y yo*, del director Adrián Silvestre, que ha sigut Premi Especial del Jurat en el Festival de Màlaga. El cicle també comptarà amb els films *Pacifiction*, del cineasta Albert Serra, el 12 i 13 de novembre; *El agua*, òpera prima d'Elena López Riera, el 26 i 27 de novembre, i *Un año, una noche*, de Isaki Cuesta, el 10 i 11 de desembre.

El **cicle «En pantalla gran»** estarà dedicat en aquesta ocasió al llegendari productor Jeremy Thomas i s'iniciarà el **24 de setembre** amb el documental de Mark Cousins titulat ***Jeremy Thomas, una vida de cine***. El cicle inclourà la projecció de sis pel·lícules de diferents directors: *Feliz Navidad, Mr. Lawrence*, el 8 i 9 d'octubre; *El almuerzo desnudo*, el 22 i 23 d'octubre; *Sexy Beast*, el 5 i 6 de novembre; *Soñadores*, el 19 i 20 de novembre; *Solo los amantes sobreviven*, el 3 i 4 de desembre, i *Crock of Gold: bebiendo* *con Shane MacGowan*, el 17 i 18 de desembre.

A més dels dos cicles de cinema, també s'ha programat una projecció especial el **26 d'octubre** del documental ***Detrás. Lo que no vemos de lo que vemos***, en el qual el director Jorge Martínez s'endinsa en els temples dels grans xefs espanyols per a realitzar una radiografia de la creativitat culinària actual. La sessió també comptarà amb un col·loqui amb el director i diversos xefs de la província.

Més informació sobre la programació i venda d'entrades en: <http://www.uji.es/cultura/paranimf>

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00